[{"text_idx": "#000003", "text": "1950. aastatel valitses kunagises elitaarses suvituspiirkonnas juba vaikelu kuid endise hiilguse ja\u0308ljed olid veel sa\u0308ilinud. U\u0308ldrahvalikuma suvituskohana muutus Valgemetsa uuesti populaarseks alles 1960. aastatel kui rajati ka tuntud Valgemetsa pioneerilaager. Elmar Kitse jaoks vo\u0303is tegemist olla omamoodi nostalgilise keskkonnaga, mis u\u0308htlasi pakkus inspiratsiooni ja vo\u0303imalust enese loominguliseks va\u0308ljaelamiseks. Siin katsetas Kits erinevaid tehnikaid, mida ta hiljem kasutas suuremate monumentaalteoste tegemisel (seinapannoo restoranile \u201eTarvas\u201c 1965 jt). Valgemetsa periood on kunstniku uue eneseleidmise ja aktiivse eneseteostamise aeg, mis tipnes 1966. aasta su\u0308gisel Tartu kunstnike majas toimunud personaalna\u0308itusega, kus ta esitas sadakond kubismi mo\u0303julist poolabstraktset kompositsiooni. Kunstnik viibis Valgemetsas kuni oma viimase siirdumiseni haiglasse 1972. aasta kevadel."}, {"text_idx": "#000004", "text": "Valgemetsa suvituskoht asub Ahja jo\u0303e loodepoolsel kallakul, endise TartuPetseri raudteetrassi a\u0308a\u0308res. Ala on kaetud ma\u0308nnimetsaga, looklevaid jo\u0303eka\u0308a\u0308rusid raamivad punakad liivakivipaljandid. Suvituskoht on sa\u0308ilitanud 1931. aastast pa\u0308rineva planeeringu. Piklik, rombikujuline krunt on sa\u0308ilitanud oma algupa\u0308rase kuju. Krundiosa hoone esiku\u0308ljel on kaetud eaka ma\u0308nnimetsaga, krundiosa hoone ida- ja kaguu\u0308ljel on avatum hooviruum, mis haljastatud u\u0308ksikute viljapuude ja po\u0303o\u0303sastega. Selle taga algab taas ma\u0308nnimets. Kunagine rikkalikult kujundatud iluaed on osaliselt sa\u0308ilinud, selle puidust kujunduselemendid on ku\u0308ll ha\u0308vinud kuid sa\u0308ilinud fotodokumentatsiooni alusel on varasem aiakujundus tervikuna taastatav. Sa\u0308ilinud on ka E. Kitse poolt 1960il rajatud aiabassein ja triiphoone vundament."}, {"text_idx": "#000005", "text": "Tiiu Talvistu kirjutab: Elmar Kitse Valgemetsa suvekodu on terviklik ansambel, kus kunstnik on la\u0308bi mo\u0303elnud iga detaili ja va\u0308rvilahenduse. Po\u0303nevad on ko\u0303rvalhoonete akende ja uste viltused raamistused, mille pinnaru\u0308tm meenutab kunstniku geometriseeritud vormidega maale. Kitse kujundatud valgustid, toolid, riiulid jm. on disainitud elegantsete, kergete konstruktsioonidena. Maja u\u0308mber rajas ta po\u0303nevate taimedega aia, kus ta kasvuhoone, marjapo\u0303o\u0303saste tugede ja isegi linnupuuride juures rakendas analoogseid disainiprintsiipe. /.../ Maja eriliseks pa\u0308rliks on 1960te aastate algul maalitud arvukad seinamaalid. 1960. aastatest pa\u0308rinevad Elmar Kitse enese kujundatud interjo\u0308o\u0308rielemendid ja seinamaalingud on va\u0308ga terviklikult sa\u0308ilinud ning neid tuleb vaieldamatult pidada tagasihoidliku arhitektuuriga hoone suurimaks va\u0308a\u0308rtuseks. Maalingud krohvitud puitseintel on kohati kahjustatud ja vajavad restaureerimist."}, {"text_idx": "#000006", "text": "Elmar Kitse suvekodu, mis koosneb kunstniku elamust ja selle enese kujundatud interjo\u0308o\u0308ridest, elamu juurde kuuluvast abihoonest ja rajatistest ning kunstniku enese\nloodud ajastu esteetilisi ideaale peegeldavast aiakujundusest moodustab va\u0308ga kompaktse kultuuriva\u0308a\u0308rtusega tervikkompleksi. Kompleks omab memoriaalset va\u0308a\u0308rtust kuivo\u0303rd ta on seotud ja otseselt seostatav Elmar Kitse isiku ja loominguga. U\u0308htlasi on tegemist u\u0308he ha\u0308sti sa\u0308ilinud osaga 1930. aastatel terviklikult planeeritud ja kujundatud Valgemetsa suvituspiirkonna tervikstruktuurist."}, {"text_idx": "#000007", "text": "Elmar Kitse suvemaja Valgemetsas omab erakordselt suurt kultuuriloolist va\u0308a\u0308rtust, eriti ta\u0308nu hoones sa\u0308ilinud kunstniku originaalmaalingutele. /\nVa\u0308ljavo\u0303tted muinsuskaitseameti no\u0303uniku Mart Siilivaski tehtud eksperthinnangust kinnisasja ma\u0308lestise tunnustele vastavuse kohta."}]